צ'יימס ישראל

צ'יימס ישראל היא עמותה ישראלית, שהוקמה ב-1991 ועוסקת בשילובם של אנשים עם צרכים מיוחדים בחברה. כיום העמותה עוזרת ל-1,100–1,400 איש ב-14 רשויות מקומיות. משרדי העמותה ממוקמים בשכונת רמת החייל שבתל אביב-יפו. בשנת 2019 עבדו בעמותה כ-580 איש, ותקציבה היה כ-62.7 מיליון ש"ח. יושבת ראש הוועד המנהל היא שולמית גילדנר והמנהל הכללי הוא ג'ורג' ריקרדו צימרמן.

פעילות העמותה נפגעה באופן משמעותי עם פרוץ מגפת הקורונה בישראל במרץ 2020, כאשר מאות עובדים הוצאו לחל"ת והתקציב צומצם בכעשרה אחוזים.

תחומי עבודה 
 מרכזי יום טיפוליים–סיעודיים לבוגרים מעל גיל 21. כיום פועלים מרכזים בתל אביב-יפו ובאשקלון.
 שירותי תעסוקה במספר מוקדים – ראשון לציון, אריאל, תל אביב, כפר סבא, ראש העין וטייבה.
 שיקום תעסוקתי וחברתי למתמודדים נפש
 מעונות יום שיקומיים-תקשורתיים – מיועדים לתינוקות ופעוטות בגילאי חצי שנה ועד 3 שנים. פועלים במודיעין מכבים רעות, יפו, אשקלון וחולון.
 יצירת סביבה תומכת לבוגרים עם צרכים מיוחדים בתפקוד גבוה.
 מרכזי יום שהות ארוך לילדים ונוער אחרי שעות בית הספר. כיום פועלים שלושה מרכזים בתל אביב ועוד כשניים בחולון.

קישורים חיצוניים

הערות שוליים 

נכות: מוסדות בישראל
ארגונים מסייעים ללוקים במוגבלות שכלית התפתחותית
ישראל: ארגוני בריאות ורפואה
ישראל: עמותות
תל אביב-יפו: עמותות